# competencial
## Català

   * Pronúncia:
       Oriental: central /kum.pə.tən.siˈaɫ/ balear /kom.pə.tən.siˈaɫ/, /kum.pə.tən.siˈaɫ/ Occidental: /kom.pe.ten.siˈaɫ/
   * Rimes: -al
   * Etimologia: De competència i el sufix -al, segle XX.

### Adjectiu

competencial inv. ‎(plural competencials)
* (política, dret, economia) Relatiu o pertanyent a les competències d'un determinat organisme o institució en el marc polític en què desenvolupa les seves funcions.
    «En primer lloc, una Comunitat només pot promoure el conflicte si l'acte estatal vulnera de forma directa el seu àmbit competencial.»(Francesc Morata i Tierra, Autonomia regional i integració europea, p. 52, Barcelona: Institut d'Estudis Autonòmics, 1987.)
    «La reforma de l'Estatut i les ulteriors lleis atributives de competències a la Comunitat han ampliat les competències polítiques de la Comunitat i sobretot les administratives. Basta pensar en les competències en matèria d'ensenyament per comprovar-ho. [...] Aquest increment competencial té la seva traducció pressupostària. D'un pressupost de 7.000 milions de pessetes de l'any 1984, inferior aleshores al de l'Ajuntament de Palma, en quinze anys l'Administració de la Comunitat i les seves entitats autònomes han passat a un pressupost setze vegades més gros, de 121 mil milions de pessetes (l'any 1998), el 38% del qual es dedica a ensenyament.»(Bartomeu Colom, Les institucions públiques a les Balears (1977-1998), 1998)
    «La consellera d'Interior i Seguretat Pública de la Generalitat, Núria Parlon, ha demanat a Junts tenir "la mateixa ambició" que exigeixen al Govern amb els traspassos competencials en immigració, ports i aeroports que amb la reclamació del Govern d'incorporar 25.000 nous Mossos al cos.»(Gabriel Izcovich, Parlon demana a Junts la "mateixa ambició" per a traspassos competencials que per reclamar més Mossos, CatalunyaPress, 2025)
* (educació) Relatiu o pertanyent a les competències educatives, especialment que avalua o fomenta les dites competències.
    «L’avaluació competencial obre un ventall de possibilitats immens, atès que caldria incloure no només les proves “de llapis i paper”, per entendre’ns, sinó també tots els aspectes digitals, de seguiment continuat i autoseguiment, de coavaluació, de col·laboració, etcètera.»(Marta Curran, Avaluacions competencials al batxillerat: per què i per a què?, Diari de l'Educació, 2022)
    «Es tracta d'un Batxillerat inèdit a Catalunya que ja fa quatre anys va posar en marxa l’escola Fedac Manresa, tal com va informar aquest diari. El seu tret distintiu és que treballa el currículum posant èmfasi en la potenciació dels projectes i d'aprenentatges competencials, a més a més de donar una especial importància a l’atenció individualitzada de cada alumne.»(Redacció, El Batxillerat inèdit a Catalunya estrenat fa quatre anys a Fedac Manresa s'impartirà a Vic i a Lleida, Regió7, 2023)
    «Segons Educació, aquests exàmens pengen de la nova llei d'educació (Lomloe) i tindran "un enfocament més competencial", perquè serà "una simulació de situació real" en la qual els alumnes hauran d'aplicar els coneixements adquirits. Es descarten, així, models de prova més memorístics.»(Diana Silva, Hi haurà el doble de proves de competències bàsiques: se'n faran a 4t de primària i a 2n d'ESO, Ara, 2023)

#### Antònims

* (educació) memorístic, magistral

#### Traduccions

* Castellà: competencial $^{(es)}$

#### Traduccions

* Castellà: competencial $^{(es)}$

### Miscel·lània

* Síl·labes: com·pe·ten·ci·al (5)

### Vegeu també

* Obres de referència: DIEC, DNV, GDLC, Termcat, ésAdir
* Per a més informació vegeu l'entrada al Diccionari Descriptiu de la Llengua Catalana sobre competencial